Държавен вестник, бр. 89, 2017 г., стр. 3

БРОЙ  89	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 246
ОТ 2 НОЕМВРИ 2017 Г.
за изменение и допълнение на Правилника 
за прилагане на Закона за социално подпо­
магане, приет с Постановление № 243 на 
Министерския съвет oт 1998 г. (обн., ДВ, 
бр. 133 от 1998 г.; изм. и доп., бр. 38, 42 и 112 
от 1999 г., бр. 30, 48, 98 и 100 от 2000 г., бр. 19 
и 97 от 2001 г., бр. 26, 46, 81 и 118 от 2002 г., 
бр. 40 от 2003 г., бр. 115 от 2004 г., бр. 31 и 
103 от 2005 г., бр. 54 и 93 от 2006 г., бр. 101 
от 2007 г., бр. 26 от 2009 г., бр. 27, 41, 43, 45 
и 50 от 2010 г., бр. 63 от 2011 г., бр. 17 и 73 
от 2013 г., бр. 55 от 2014 г., бр. 63 от 2015 г., 
бр. 89 от 2016 г. и бр. 17 от 2017 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 14 се създават ал. 3, 4, 5 и 6:
„(3) Помощта по ал. 1, т. 4 се отпуска, 
ако детето:
1. редовно посещава подготвителните групи 
в детските градини или подготвителните групи 
в училищата за задължителна предучилищна 
подготовка на децата, освен ако това е невъз­
можно поради здравословното му състояние;
2. до завършване на средно образование 
редовно посещава училище, освен ако това 
е невъзможно поради здравословното му 
състояние.
(4) Помощта по ал. 1, т. 4 се спира в случай 
на допуснати отсъствия повече от 3 дни от 
детето, посещаващо група за предучилищно 
образование, и 5 учебни часа – от ученика, 
за които няма уважителни причини, съгласно 
чл. 10 от Наредба № 5 от 2016 г. за предучи­
лищното образование, издадена от министъра 
на образованието и науката (ДВ, бр. 46 от 
2016 г.), и чл. 62 от Наредбата за приобщава­
щото образование, приета с Постановление 
№ 232 на Министерския съвет от 2017 г. (ДВ, 
бр. 86 от 2017 г.).
(5) В случаите по ал. 4 помощта се спира 
със заповед на директора на дирекция „Со­
циално подпомагане“ или на упълномощено 
от него длъжностно лице за месеца, в който 
са допуснати отсъствията. Помощта се въз­
обновява от месеца, в който основанието за 
спиране е отпаднало.
(6) За установяване на обстоятелствата по 
ал. 3 и 4 дирекциите „Социално подпомагане“ 
ползват информацията, получена на основание 
чл. 17, ал. 5 – 8 от Правилника за прилагане 
на Закона за семейни помощи за деца, приет 
с Постановление № 139 на Министерския 
съвет от 2002 г. (обн., ДВ, бр. 67 от 2002 г.; 
изм. и доп., бр. 93 от 2004 г.; попр., бр. 97 от 
2004 г.; изм. и доп., бр. 115 от 2004 г., бр. 34 
от 2009 г., бр. 27, 29 и 41 от 2010 г., бр. 7 от 
2011 г., бр. 95 от 2012 г., бр. 73 от 2013 г., бр. 55 
от 2014 г., бр. 32, 80 и 86 от 2015 г. и бр. 34 и 
79 от 2017 г.).“
§ 2. В чл. 27, ал. 7 думите „предложение 
за оценка на потребностите от подкрепа по 
реда на чл. 16, ал. 5 от Закона за социално 
подпомагане“ се заменят с „препоръка за 
насочване към ползване на социални услуги“. 
§ 3. В чл. 36, ал. 2, т. 4 се правят следните 
изменения: 
1. Буква „бб“ се изменя така:
„бб) център за настаняване от семеен тип 
за деца и/или младежи с увреждания;“.
2. Буква „вв“ се отменя.
§ 4. Член 40 се изменя така:
„Чл. 40. (1) Лицата, които желаят да ползват 
социални услуги, подават писмено заявление 
по настоящия си адрес съответно до:
1. директора на дирекция „Социално под­
помагане“ – за социалните услуги, които са 
делегирани от държавата дейности;
2. кмета на общината – за социалните 
услуги, които са местни дейности;
3. органа на управление, когато доставчикът 
на социалните услуги е лице по чл. 18, ал. 1, 
т. 3 и 4 от Закона за социално подпомагане.
(2) Към заявлението по ал. 1 се прилагат 
копие от експертно решение на ТЕЛК/НЕЛК 
или медицински протокол на ЛКК, ако има 
такива, документ за самоличност – за справ­
ка, като при необходимост органите по ал. 1 
могат да изискват и други документи.
(3) В случай че лицето, което желае да 
ползва социални услуги, е пълнолетно лице, 
поставено под запрещение, към заявлението 
по ал. 1 се прилагат и:
1. копие от съдебното решение за поставяне 
под запрещение;
2. копие от удостоверение от органа по 
настойничеството и попечителството за учре­
дяване на настойничество/попечителство;
3. становище на попечителя/настойника 
на лицето.
(4) Копие от експертното решение на ТЕЛК/
НЕЛК или медицинският протокол на ЛКК 
по ал. 2 и документите по ал. 3, т. 1 и 2 се 
представят само в случаите, в които органите 
по ал. 1 не разполагат с тях.
(5) Когато лицето по ал. 3 не може да пре­
достави становището по ал. 3, т. 3, органите, 
до които е отправено заявлението, го изискват 
от попечителя/настойника.
(6) Органите по ал. 1, т. 1 и 2 предоставят 
консултация и информация на лицето относно 
всички видове социални услуги, които може 
да ползва, включително информация относно 
профила на услугите и условията за заплащане 
и освобождаване от такса за ползването им.
(7) Въз основа на подаденото заявление и 
приложените документи органите по ал. 1, 
т. 1 и 2 в 20-дневен срок подготвят социален 
доклад, който включва изводите от извърше­